**УНИВЕРЗИТЕТ У НИШУ Образац Д2**

**ФИЛОЗОФСКИ ФАКУЛТЕТ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ИЗВЕШТАЈ О НАУЧНОЈ ЗАСНОВАНОСТИ ТЕМЕ ДОКТОРСКЕ ДИСЕРТАЦИЈЕ** | | | | | | | | |
|  | | | | | | | | |
| **ПОДАЦИ О КАНДИДАТУ** | | | | | | | | |
| Презиме, име једног родитеља и име | | | Поповић, Милан, Младен | | | | | |
| Датум и место рођења | | | 22. 3. 1994., Крушевац | | | | | |
| **Основне студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Основне академске студије англистике | | | | | |
| Звање | | | Дипломирани филолог (англиста) | | | | | |
| Година уписа | | | 2013. | | | | | |
| Година завршетка | | | 2017. | | | | | |
| Просечна оцена | | | 8,83 | | | | | |
| **Мастер студије, магистарске студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Мастер академске студије англистике | | | | | |
| Звање | | | Мастер филолог (англиста) | | | | | |
| Година уписа | | | 2017. | | | | | |
| Година завршетка | | | 2018. | | | | | |
| Просечна оцена | | | 9,71 | | | | | |
| Научна област | | | Филолошке науке; англистичка лингвистика; анализа мултимодалног дискурса | | | | | |
| Наслов завршног рада | | | *Critical Discourse Analysis and the Representation of War in Video Games*  (*Критичка анализа дискурса и представљање рата у видео играма*) | | | | | |
| **Докторске студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Докторске академске студије филологије | | | | | |
| Година уписа | | | 2018. | | | | | |
| Остварен број ЕСПБ бодова | | | 84 | | | | | |
| Просечна оцена | | | 10,00 | | | | | |
| **ПРИКАЗ НАУЧНИХ И СТРУЧНИХ РАДОВА КАНДИДАТА** | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | **Категорија** | |
| 1 | **Popović, Mladen** and Dušan Stamenković (2019). Critical discourse analysis, rules and persuasion in video games. In: Lopičić, Vesna and Bilјana Mišić Ilić (eds.). *Jezik, književnost, teorija*: 313–325. Niš: Filozofski fakultet Univerziteta u Nišu. ISBN 978-86-7379-495-2. UDK 81’42:004.928. COBISS.SR-ID 275743756. | | | | | | М14 | |
| Рад се ослања на теоријске постулате из области анализе дискурса и следи Лемкијев позив да се опсег критичке анализе дискурса прошири и укључи нове медије попут сајтова, блогова, група за дискусију и видео игара. Имајући то у виду, он настоји да укључи видео игре (као вишесемиотички феномен) у студије дискурса. У раду се комбинују елементи Богостовог погледа на убеђивачку моћ видео игара и теоријске позиције Нормана Ферклафа. У склопу овога, посебна пажња поклања се концептима дискурса заснованог на правилима, правилима жанра, ремедијације и сакривања. Овакав приступ може да подстакне неке нове начине повезивања ових теоријских поставки. Оваква врста “сарадње” може да доведе до добробити за обе стране. Рад садржи и пример употребе оквира за који се залаже. | | | | | |
| Рад припада научној области докторске дисертације | | | ДА | НЕ | **ДЕЛИМИЧНО** |
| **НАПОМЕНА**: уколико је кандидат објавио више од 5 радова, додати нове редове у овај део документа | | | | | | | | |
| **ИСПУЊЕНОСТ УСЛОВА КАНДИДАТА ЗА ПОДНОШЕЊЕ ЗАХТЕВА ЗА ОДОБРАВАЊЕ ТЕМЕ** | | | | | | | | |
| **Кандидат испуњава услове предвиђене Законом о високом образовању, Статутом Универзитета и Статутом Факултета да поднесе захтев за одобравање теме докторске дисертације** | | | | | | | **ДА** | **НЕ** |
| Кандидат Младен Поповић, мастер филолог-англиста, испуњава све услове предвиђене одговарајућим законским и подзаконским актима, што укључује Закон о високом образовању, Статут Универзитета у Нишу, Статут Филозофског факултета у Нишу, Правилник о поступку припреме и условима за одбрану докторске дисертације Универзитета у Нишу и Правилник о докторским студијама Филозофског факултет у Нишу). Кандидат је испунио све обавезе предвиђене студијским програмом докторских академских студија филологије на Филозофском факултету у Нишу, па је тиме стекао право да поднесе захтев за одобравање пријаве теме докторске дисертације. Кандидат је приложио и биографске податке, списак објављених радова и саме радове, име предложеног ментора и изјаву предложеног ментора о прихватању менторства, као и детаљан предлог и образложење теме и истраживања које планира да изведе у оквиру рада на докторској дисертацији. | | | | | | | | |
| **ИСПУЊЕНОСТ УСЛОВА МЕНТОРА** | | | | | | | | |
| Име и презиме, звање | | Душан Стаменковић, ванредни професор, доктор филолошких наука | | | | | | |
| Ужа научна област за коју је изабран у звање | | Филолошке науке; Англистичка лингвистика | | | | | | |
| Датум избора | | 20. 3. 2019. | | | | | | |
| Установа у којој је запослен | | Филозофски факултет Универзитета у Нишу, Департман за англистику | | | | | | |
| Е-пошта | | dusan.stamenkovic@filfak.ni.ac.rs | | | | | | |
| **Најзначајнији радови ментора из научне области којој припада тема докторске дисертације** | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | **Категорија** | |
| 1 | **Stamenković, Dušan** and Janina Wildfeuer (2021). An empirical multimodal approach to open-world video games: A case study of Grand Theft Auto V. In: Pflaeging, Jana, Wildfeuer, Janina, & Bateman, John A. (eds.). *Empirical Multimodality Research: Methods, Applications, Implications* (pp. 259–279). Berlin: de Gruyter. DOI: 10.1515/9783110725001-011; ISBN 978-3-11-072500-1. | | | | | | М14 | |
| 2 | **Stamenković, Dušan**, Nicholas Ichien, & Keith J. Holyoak (2020). Individual Differences in Comprehension of Contextualized Metaphors. *Metaphor and Symbol* 35(4): 285–301, DOI: 10.1080/10926488.2020.1821203, Print ISSN: 1092-6488, Online ISSN: 1532-7868. | | | | | | M22 | |
| 3 | **Stamenković, Dušan**, Nicholas Ichien, Keith J. Holyoak (2019). Metaphor comprehension: An individual-differences approach.*Journal of Memory and Language* 105: 108–118. DOI: 10.1016/j.jml.2018.12.003. ISSN: 0749-596X. | | | | | | M21a | |
| 4 | **Stamenković, Dušan** and Milan Jaćević (2019). Video games and multimodality: Exploring interfaces and analyzing video game screens using the GeM model. In: Wildfeuer, Janina et al. (Eds). *Multimodality: Disciplinary Thoughts and the Challenge of Diversity* (pp. 277–294). | | | | | | M14 | |
| 5 | **Stamenković, Dušan**, Milan Jaćević, & Janina Wildfeuer (2017). “The persuasive aims of Metal Gear Solid: A discourse theoretical approach to the study of argumentation in video games”. *Discourse, Context & Media*15: 11–23, Published online: 08 Dec 2016. DOI: 10.1016/j.dcm.2016.12.002, ISSN 2211-6958. | | | | | | M22 | |

|  |  |  |  |  |
| --- | --- | --- | --- | --- |
| **Менторства у последње три године** | | | | |
| **Р. бр.** | **Име и презиме докторанда, тема докторске дисертације, факултет/универзитет** | **Датум именов.** | **Датум одбране** |
| 1. | Катарина Миленковић, *Однос особина метафоре и њиховог разумевања: психолингвистички приступ*, Филозофски факултет Универзитета у Нишу | 4. 2. 2020. | 30. 9. 2021. |
| 2. | Владимир Фигар, *Semantic Frame Activation and Contextual Aptness of Metaphorical Expressions (Активација семантичких оквира и прилагођеност метафоричких израза контексту)*, Филозофски факултет Универзитета у Нишу | 26. 10. 2020. |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Ментор испуњава услове предвиђене Законом о високом образовању, Статутом Универзитета и Статутом Факултета** | | | | | | | | | **ДА** | НЕ |
| Према условима дефинисаним у чл. 13 Правилника о поступку припреме и условима за одбрану докторске дисертације Универзитета у Нишу од 4. 6. 2018. године (СНУ број 8/16-01-005/18-014), ментор докторске дисертације у пољу друштвено-хуманистичких наука – у претходних десет година мора да има остварена најмање 24 бода, и то: најмање 4 бода за рад у часопису са листа SSCI или SSCIe, SCI или SCIe, ERIH, HEINONLINE, ECOLIBRI и EconLit или у часопису категорије М24 и најмање 20 бодова за радове у категоријама: M11, М12, М13, М14, М21, М22, М23, М24, М31, М32, М33, М34 и М51. Радови категорије М31, М32, М33 и М34, доносе највише 20% потребних бодова. Проф. др Душан Стаменковић у претходних 10 година има 1 рад категорије М13, 12 радова категорије М14, 3 рада категорије М21а, 4 рада категорије М22, 8 радова категорије М23, 6 радова категорије М24, 5 радова категорије М33, и 8 радова категорије М51, при чему има укупно 195 бодова у категоријама које се рачунају (минимум је 24). Прву ставку (где је минимум 4 бода) задовољавају радови који укупно имају 106 бодова, а другу ставку радови са укупно 195 бодова, при чему радови из категорија М33 носе укупно 5 бодова. Радови проф. др Стаменковића се тематски у великој мери поклапају са темом предложене докторске дисертације. Ово значи да проф. др Душан Стаменковић у потпуности испуњава предвиђене услове да буде ментор ове докторске дисертације. | | | | | | | | | | |
| **ОБРАЗЛОЖЕЊЕ ТЕМЕ** | | | | | | | | | | |
| Предлог наслова теме докторске дисертације | | | *The Influence of Language Structures on the Perception of Elements of Image Stimuli in a Multimodal Environment / Утицај језичких структура на перцепцију елемената сликовних стимулуса у мултимодалном окружењу* | | | | | | | |
| Научно поље | | | Друштвено-хуманистичке науке | | | | | | | |
| Научна област | | | Филолошке науке | | | | | | | |
| Ужа научна област | | | Англистичка лингвистика | | | | | | | |
| Научна дисциплина | | | Психолингвистика, студије мултимодалности | | | | | | | |
| 1. | Предмет научног истраживања *(до 800 речи)* | | | | | | | | | |
| Основно предметно полазиште предложене теме докторске дисертације јесу студије мултимодалности, које представљају интердисциплинарно поље које се последњих година брзо развија. Развој је стимулисан пре свега променама у природи медија који у све већој мери комбинују више семиотичких система (видети Bateman 2014: 30–31; Bateman, Wildfeuer & Hiippala 2017: 13–14). Проучавање мултимодалности комбинује и користи знања из разних научних дисциплина попут лингвистике, визуелних студија, студија дизајна, семиотике, музикологије да опише различите мултимодалне артефакте. Предложена тема докторске дисертације је један од, може се рећи, раних покушаја укључивања метода који долазе из поља психолингвистике у студије мултимодалних феномена. Проучавање мултимодалности обухвата комуникативне ситуације које своје значење добијају у интеракцији најмање два семиотичка мода. Мултимодалност се у пракси посебно фокусира на мултимодалне текстове који комбинују сликовни и текстуални садржај, што, између осталог, укључује новински чланак, стрип и сликовнице (нпр. Bateman 2014; Kress & van Leeuwen 1996, 2006). Важан разлог овакве научне оријентације налази се у све већој употреби комбинација слике и текста у различитим медијима (на друштвеним мрежама, интернет страницама, у савременим уџбеницима и сл.), који активно комбинују више модалитета, што само по себи захтева формирање посебних врста писмености које би читаоцима омогућиле боље разумевање значења (Bateman, Wildfeuer & Hiippala 2017: 14–15; Holsanova 2014: 286). Између осталог, ови мултимодални артефакти имају утицај на образовање, дизајн физичких и дигиталних медија и представљају важан изазов за когнитивистичка и психолингвистичка истраживања. Област мултимодалности је, међутим, подељеног карактера и одликују је бројне несугласице између различитих струја у мултимодалним студијама, где је битно нагласити раскол који постоји између социо-семиотичке анализе и емпиријских мултимодалних истраживања. Разлози за несугласице уско су повезани са карактером мултимодалних артефаката са комбинацијама слике и текста. Наиме, медијске поруке данашњице имају структуру која може бити описана као мултимодална и мултисеквенцијална. Оваква структура од читаоца захтева не само да интегрише податке из различитих модалитета комуникације већ и да одабере место приступа артефакту.  Важно питање је пре свега то како читаоци интегришу информације различитих модалитета и како се приступа артефакту који по својој природи није линеаран (Holsanova 2014: 286–287). Први одговори на ово питање су формулисани у оквиру социо-семиотичког приступа мултимодалности (нпр. Kress & van Leeuwen 1996, 2006). Окосницу њиховог приступа чини идеја путање читања, где читаоце кроз текст воде фактори попут информационе вредности, истакнутости елемената и уоквирености. Претпоставке овог и сличних модела, међутим, није било могуће емпиријски потврдити, а одступања по скоро свим основама била су значајна (в. Holsanova & Holmqvist 2006). Студије на тему мултимодалности до сада нису посвећивале пажњу контроли и анализи писаног језика, а претходна истраживања у оквиру овог сегмента мултимодалности била су доминантно семиотичког карактера. Емпиријска истраживања (нпр. Holsanova et al. 2006, Holsanova et al. 2009, Holmqvist et al. 2003) су углавном везана за читање већ постојећег материјала и различите факторе који утичу на путању читања. Предложена дисертација имаће за циљ да допринесе емпиријској основи мултимодалних проучавања тиме што ће емпиријском процедуром уз помоћ уређаја за праћење покрета очију (енгл. *eye-tracking*) испитати интеграцију информација добијених из писаног језика и визуелних стимулуса попут слика у конфигурацији које се могу наћи у дневној штампи. Ова дисертација ће испитати језичке факторе који у оквиру једног текста подстичу сакаде (енгл. *saccades*) ка слици, односно интеграцију података из текстуалног и сликовног модалитета. Досадашња истраживања на ову тему (за преглед видети Altmann 2013, Conklin et al. 2018) углавном су се фокусирала на улогу *језика* као холистичког фактора са мањим фокусом на именице, док су истраживања о осталим језичким факторима који утичу на повећање сакадних тенденција ретка. Имајући то у виду, дисертација ће пре свега испитати утицај других језичких елемената као дискурсних фактора који могу да утичу на интеграцију информација из других модалитета, где се као други фактори пре свега виде језичке структуре којима се приписују карактеристике објектима, тј. којима се врши атрибуција, затим предикација, као и различите комбинација истих. | | | | | | | | | | |
| 2. | Усклађеност проблематике са коришћеном литературом *(до 200 речи)* | | | | | | | | | |
| Кандидат кроз текст пријаве, а и на крају пријаве наводи литературу која је у потпуности усклађена са проблематиком наведеном у образложењу и показује да кандидат добро познаје најновије правце у мултимодалности и психолингвистичким приступима у истраживању односа слике и текста. Најпре, литература обухвата студије које су директно релевантне за преглед истраживања, али иде и шире од тога и комбинује сазнања која долазе из света филологије са сазнањима из домена мултимодалности и психолингвистике. Кандидат узима у обзир супротстављене ставове у пољу мултимодалности и притом бира емпиријски приступ, али истовремено овај приступ комбинује са системско-функционалном лингвистиком коју су неретко користили и припадници супротног табора. Све то је у циљу што објективнијег и ефикаснијег приступа изучавању сложеног односа језичког и сликовног садржаја у материјалу предвиђеном за анализу.  Приказана проблематика не само да показује добро владање литературом, већ и истакнуту способност кандидата да препозна научне токове који из предложених библиографских јединица проистичу. На тако препознате токове кандидат се надовезује како кроз предложено испитивање, тако и кроз очекивања да ће овај приступ допринети даљим теоријским развојима. Све у свему, кандидат одлично усклађује проблематику и коришћену литературу. | | | | | | | | | | |
| 3. | Циљеви научног истраживања *(до 500 речи)* | | | | | | | | | |
| Кандидат у пријави поставља следећа четири циља докторске дисертације: (1) да прошири разумевање тога како језик, конкретно писани језик, утиче на обраду сликовних информација тиме што ће испитати како различите језичке структуре врше утицај на шаблоне фиксација и сакада; (2) да установи релативну способност различитих језичких структура и дискурсних елемената да утичу на интеграцију података из различитих модалитета; (3) да испита да ли постоје разлике у обради слике на основу тога која је језичка структура покренула сакаду; (4) да на основу добијених резултата истраживања допринесе даљем емпиријском развоју мултимодалних студија, тачније сегменту мултимодалности који се бави односом између текста и слике.  Овакви циљеви проистичу из потребе да теоријски модели у оквиру овог поља (углавном интерпретативно-аналитичког карактера) буду потврђени подацима добијених из емпиријских процедура. Досадашња истраживања су махом користила већ готов материјал који се употребљавао без контроле стимулуса, док су се шира испитивања базирана на ајтрекингу, попут оних рађених уз помоћ парадигме *визуелни свет* (енгл. *visual world paradigm*) углавном бавила испитивањем именица, односно тиме како именице утичу на фиксацију слика или испитивањем предвиђања реченичних конституената на основу информација добијених обрадом остатка реченице. Према томе, садашња сазнања о елементима текста који утичу на интеграцију података (или прелаз са текста на слику) су крајње ограничена. Због тога ће ова дисертација настојати да коришћењем технике ајтрекинга дође до сазнања која ће послужити као основа за унапређење теорија које се баве односном текста и слике, као и теоријама у области мултимодалности уопште. | | | | | | | | | | |
| 4. | Очекивани резултати, научна заснованост и допринос истраживања *(до 200 речи)* | | | | | | | | | |
| Кандидат очекује да ће се кроз ову дисертацију (1) утврдити способност одређених језичких елемената да покрену сакаде у смеру слика, односно да стимулишу интеграцију података из ова два семиотичка модалитета. У самој емпиријској процедури овај резултат је дефинисан као проценат шансе да после уласка у област неке речи, вид испитаника скрене ка одговарајућој области приложене слике; (2) установити постојање разлика у иницијалној обради визуелних елемената слике на основу тога који језички елементи претходе фиксацији на саму слику. У самој емпиријској процедури овај резултат је дефинисан као време које посматрачи проводе гледајући у неки сегмент слике одмах после фиксације на неку реч; (3)утврдити постојање разлика у обради целе слике на основу секвенце одабраних језичких елемената у самом тексту где се првенствено мисли на редослед кроз који један текст уводи у дискурс ентитете, њихове карактеристике и активности кроз горе поменуте језичке структуре, где ће се за мере утицаја текста на обраду језика узети укупан број, локација и укупна дужина фиксација. Овако постављени циљеви и очекивани резултати научно су засновани, иако је број студија из области мултимодалности базираних на предложеним методама релативно мали. Имајући у виду чињеницу да је у овом смислу емпиријски приступ мултимодалности још увек на почетку очекује се значајан допринос овог истраживања научној заједници не само у Србији већ и шире. Допринос може да буде значајан и на методолошком плану, јер кандидат предвиђа иновативне емпиријске процедуре, које могу да послуже и другим истраживачима у подухватима који долазе. | | | | | | | | | | |
| 5. | Примењене научне методе *(до 300 речи)* | | | | | | | | | |
| Емпиријска процедура имаће две фазе. У првој фази биће састављен корпус мултимодалних текстова преузетих из различитих дневних новина (нпр. *Политика, Новости, Дневник, Данас*, итд.) који ће бити анализиран уз помоћ елемената системско-функционалне граматике, како би се добила текстуална структура која најближе описује „просечан“ текст који може бити нађен у самим новинама (Trevisan & Garcia 2019). У дисертацији ће се користити шаблон који су Тревисан и Гарсија (Trevisan & Garcia 2019) развили за потребе анализе језичких структура већих од индивидуалних реченица. Мотивација за избор оваквог приступа се налази пре свега у балансу између *еколошке валидности* и експерименталне контроле, чиме шаблон омогућава прављење стимулуса који имају висок ниво сличности са реалним материјалом и прецизно дефинисану структуру. Добијени текстови ће бити варирани тако да се постигну различите секвенце независних варијабли (информацијски неутрална номинална реченица која уводи ентитет у дискурс, реченица са предикацијом и реченица у којој се приписује атрибут неком објекту дискурса) упарени са сликом. Та комбинација модалитета чиниће основни стимулус у истраживању. Слике које прате креиране текстове ће такође бити изабране тако да уско следе односе на релацији текст-слика које је могуће наћи у новинама. Сви добијени парови слике и текста ће пре употребе у емпиријској процедури бити оцењени од стране испитаника као део претходне фазе у погледу своје жанровске адекватности, односно по томе колико су налик на текстове које је могуће наћи у природним контекстима, тј. у дневној штампи. Мотивација за овакву методолошку одлуку налази се пре свега у практичној оријентацији мултимодалних студија и студија системско-функционалне граматике, односно идеји да један текст је део већег екосистема и да не постоји текст ван истог. Избор дискурса дневних новина је такође мотивисан претходним студијама које су примарно користиле новинске дволиснице као стимулусе (нпр. Holsanova et al. 2006, Holsanova et al. 2009, Holmqvist et al. 2003).  Други део процедуре ће се састојати од примене добијене структуре како би се генерисала серија текстова који ће послужити као стимулус за ајтрекинг истраживање. Кључне независне варијабле које ће бити манипулисане су локација/распоред номиналне реченице, атрибута и предикација у тексту. Зависне варијабле које ће мерене могу бити подељене у две групе: са једне стране мериће се способност различитих језичких структура да покрену сакаду ка слици, рачунато као проценат фиксација које падну на слику до 200 милисекунди после фиксације на неку реч, а са друге мериће се дужина и локација иницијалне фиксације и укупна дужина фиксација на неку слику (или неки њен део). Прикупљање података извршиће се кроз три емпиријске процедуре са намером да се велики број могућих комбинација варијабли (укупно три могуће локације варијабли x укупно три врсте варијабли x могућност варијабли да се понављају = укупно 27 текстова) рашчлани на мање целине (локација слике неће се мењати, да то не би донело још један ниво варијације). По свом дизајну истраживање омогућава испитаницима да пролазе кроз стимулусе по темпу који њима одговара. Сва три блока биће уједначена тако да се типови комбинација подједнако распореде – први блок ће садржати типове текстова који почињу номиналном реченицом, други блок ће садржати типове текстова који почињу са атрибутивном реченицом, трећи блок ће садржати типове текстова који почињу са реченицом која у себи садржи информацијски значајну предикацију. У свакој процедури укупно 60 испитаника, а мотивација за овакву одлуку налази се пре свега у предлогу Пернис и Нилсена (Pernice & Nielsen 2021) о предложеној величини узорка. Наиме, аутори студије предлажу 39 испитаника по експерименту како би се генерисала довољно информативна карта топлине (енгл. *heat map*). Међутим, са обзиром на то да су претходна истраживања која су се бавила испитивањем односа на релацији слика-текст у пасивним ајтрекинг задацима, где не постоји активан задатак попут „кликни на објекат” или „превуци објекат *а* на објекат *б*”, бележила мањи број фиксација на слике после обраде језика, донета је одлука да се предложени број испитаника помножи са два како би се избегли проблеми ове врсте (Conklin et al. 2018). Само сакупљање података ће се обавити преко ајтрекера *Gazepoint GP3* који ће бележити секвенце фиксација и сакада, њихово трајање и локацију на екрану. Подаци добијени мерењима биће анализирани помоћу статистичких тестова АНОВА (*ANOVA*) и АНОВА са поновљеним мерењима (*Repeated Measures ANOVA*). Резултати квантитативне анализе биће онда проматрани у светлу мултимодалне теорије и претходних психолингвистичких истраживања. | | | | | | | | | | |
| Предложена тема се прихвата неизмењена | | | **ДА** | | | **НЕ** | | | | |
| Коначан наслов теме докторске дисертације | | | *The Influence of Language Structures on the Perception of Elements of Image Stimuli in a Multimodal Environment / Утицај језичких структура на перцепцију елемената сликовних стимулуса у мултимодалном окружењу* | | | | | | | |
| **ЗАКЉУЧАК** *(до 100 речи)* | | | | | | | | | | |
| Имајући у виду све претходне ставке, предложена тема докторске дисертације кандидата мср Младена Поповића под називом *Утицај језичких структура на перцепцију елемената сликовних стимулуса у мултимодалном окружењу* (енгл. *The Influence of Language Structures on the Perception of Elements of Image Stimuli in a Multimodal Environment*)представља веома релевантну и довољно сложену студију у пољима мултимодалности и психолингвистике, уз примену елемената системско-функционалне лингвистике. Она је усмерена пре свега ка проширивању емпиријског оквира мултимодалности, али и ка важним питањима везаним за интеграцију сликовног и текстуалног садржаја. Предлог се базира на валидној методологији, која се на више начина ослања на савремене приступе.  Kомисија има задовољство да предложи Наставно-научном већу Филозофског факултета и Научно-стручном већу за друштвене и хуманистичке науке Универзитета у Нишу да прихвате овај предлог извештаја и тиме кандидату мср Младену Поповићу омогуће да започне рад на предложеној докторској дисертацији под менторством проф. др Душана Стаменковића. | | | | | | | | | | |
| **ПОДАЦИ О КОМИСИЈИ** | | | | | | | | | | |
| Број одлуке НСВ о именовању Комисије | | | | **8/18-01-007/21-022** | | | | | | |
| Датум именовања Комисије | | | | **17. 9. 2021. године** | | | | | | |
| **Р. бр.** | | **Име и презиме, звање** | | | | | | **Потпис** | | |
| 1. | | Др Милица Радуловић, доцент | | | | председник | |  | | |
| Англистичка лингвистика | | | Филозофски факултет Универзитета у Нишу | | |
| (Научна област) | | | (Установа у којој је запослен) | | |
| 2. | | Др Душан Стаменковић, ванредни професор | | | | ментор, члан | |  | | |
| Англистичка лингвистика | | | Филозофски факултет Универзитета у Нишу | | |
| (Научна област) | | | (Установа у којој је запослен) | | |
| 3. | | Др Ивана Јаковљев, доцент | | | | члан | |  | | |
| Психологија | | | Филозофски факултет Универзитета у Новом Саду | | |
| (Научна област) | | | (Установа у којој је запослен) | | |
| 4. | | Др Јасмина Ђорђевић, ванредни професор | | | | | члан |  | | |
| Англистика | | | Филозофски факултет Универзитета у Нишу | | |
| (Научна област) | | | (Установа у којој је запослен) | | |
| Датум и место:  13. 10. 2021. године, Ниш и Нови Сад | | | | | | | | | | |